Johan Fredriksen Orset

Johan Fredriksen Orset (født 25. desember 2003) er en norsk kombinertløper som representerer Torvikbukt IL.

Han viste tidlig gode resultater i kombinert, og vant «Solan Gundersen-lekene» i 2016, dette regnes som uoffisielt NM for 12- og 13-åringer.

Idrettskarriere 
Orset deltok i FIS Youth Summer Grand Prix 2016 i Oberstdorf, og kom der på 19.-plass på begge distansene 2,5 km og 4 km. Han kom på andreplass i FIS Youth Summer Grand Prix 2017 i Oberstdorf, bak Matic Hladnik.

Orset vant Hovedlandsrennet i kombinert i G15-klassen i 2018, og i Hovedlandsrennet i 2019 vant han både kombinert og kombicross. Han vant FIS Youth Cup II 2018/19 sammenlagt, etter at han vant begge rennene som gikk i Trondheim.

Han representerte Norge under Vinter-OL for ungdom 2020. Der kom han på 12.-plass i kombinert normalbakke, som ble vunnet av Stefan Rettenegger fra Østerrike. Han deltok også i mikslagkonkurransen i skihopp, der Norge kom på sjuendeplass.

Referanser

Eksterne lenker 
 
  Profil hos Vinter-OL for ungdom 2020 

Norske kombinertløpere
Deltakere under Vinter-OL for ungdom 2020